அரச மலேசிய வான்படை

அரச மலேசிய வான்படை அல்லது மலேசிய வான்படை ஆங்கிலம்: Royal Malaysian Air Force (RMAF); மலாய்: Tentera Udara Diraja Malaysia (TUDM;) என்பது மலேசிய பாதுகாப்பு படைகளில் உள்ள மூன்று படைப்பிரிவுகளில் ஒரு பிரிவாகும். மலேசிய நாட்டின் முக்கிய பாதுகாப்பு படைகளில் ஒன்றாகத் திகழும் இந்தப் படை, வான்சார்ந்த கண்காணிப்பு மற்றும் வான்சார்ந்த பாதுகாப்பு நடவடிக்கைகளுக்கு முக்கியத்துவம் வழங்குகிறது.

2 ஜூன் 1958-இல், மலாயா விடுதலைக்குப் பின்னர், அரச மலாயா கூட்டரசு வான்படை ஆங்கிலம்: Royal Federation of Malaya Air Force; மலாய்: Tentera Udara Diraja Persekutuan Tanah Melayu) எனும் பெயரில் ஒரு வான்படை மலாயாவில் தோற்றுவிக்கப்பட்டது. 

அரச மலேசிய வான்படையானது, ஐக்கிய அமெரிக்கா, ரசியா, ஐரோப்பா நாடுகளில் தயாரிக்கப்பட்ட நவீன  வானூர்திகளின் கலவையில் இயங்குகிறது.

பொது

நாட்டின் வான் எல்லைகளைப் பாதுகாப்பது மற்றும் நாட்டின் பிற ஆயுதப் படைகளுடன் இணைந்து, போர் மற்றும் அமைதி காலங்களில் மலேசியாவின் எல்லைகளைப் பாதுகாத்து வருகிறது. அதே வேளையில், மலேசிய மக்கள்; மற்றும் மலேசியக் வான்சார் நலன்களுக்கு எதிரான எந்தவோர் அச்சுறுத்தல் அல்லது ஆக்கிரமிப்பு நடந்தாலும் அவற்றைத்  தடுத்து நிறுத்துவது இந்தப் படையின் முதன்மை இலக்கமாகும்.

அரச மலேசிய வான்படை மலேசிய தற்காப்பு அமைச்சின் நேரடி கட்டுப்பாட்டின் கீழ் இயங்குகிறது. மலேசிய இராணுவத்தில், மலேசிய கடற்படையும்; மலேசிய வான்படையும் , ‘அரச’ என்ற பட்டத்துடன் செயல்படுகின்றன. அந்த வகையில், மலேசிய வான்படை அதிகாரப்பூர்வமாக அரச மலேசிய வான்படை என்று அழைக்கப்படுகிறது.

வரலாறு 

மலாயா துணை வான்படை தான் (Malayan Auxiliary Air Force) அரச வான்படையின் (Royal Air Force) (RAF) முதல் வான்படை ஆகும். இது 1934-இல் உருவாக்கப்பட்டது. பின்னர் அது நீரிணைக் குடியேற்றங்களின் தன்னார்வ வான்படை (Straits Settlements Volunteer Air Force) (SSVAF) என மாற்றப்பட்டது. 

1940-இல் மலாயா தன்னார்வ வான்படை (Malayan Volunteers Air Force) (MVAF) உருவாக்கப்பட்டது. பின்னர் 1942-இல் சப்பானியர்கள் மலாயாவைத் தாக்கத் தொடங்கியபோது தன்னார்வ வான்படை கலைக்கப்பட்டது. பின்னர் 1950-இல், அதே மலாயா தன்னார்வ வான்படை மீண்டும் நிறுவப்பட்டது. மலாயா அவசரகால நிலையின் போது இந்தப் படை; குறிப்பிடத்தக்க அளவில் பங்களிப்புகளை வழங்கியது.

மலாயா தன்னார்வ வான்படை

2 ஜூன் 1958-இல், மலாயா தன்னார்வ வான்படை என்பது அரச கூட்டரசு மலாயா வான்படை (Royal Federation of Malaya Air Force) (RFMAF) எனும் பெயர் மாற்றம் கண்டது. இந்த சூன் 2-ஆம் தேதி, ஆண்டுதோறும், அரச மலேசிய வான்படை தினமாக கொண்டாடப்படுகிறது. 

மலாயா அவசரகால நிலையின் போது நாட்டின் பாதுகாப்பிற்கு, மலேசிய வான்படை ஆற்றிய பங்களிப்பைக் கௌரவிக்கும் வகையில் மலேசிய நாடாளுமன்றத்தால் அந்தப் படைக்கு அரச பட்டம் வழங்கப்பட்டது.

1962 அக்டோபர் 25-ஆம் தேதி, மலாயா அவசரகால நிலை முடிவுக்கு வந்த பிறகு, சிம்பாங் வானூர்தி நிலையம் (Simpang Airport) என அழைக்கப்பட்ட சுங்கை பீசி இராணுவ வானூர்தி நிலையம், மலாயா தன்னார்வ வான்படைக்கு வழங்கப்பட்டது. இந்த வானூர்தி நிலையத்தை பழைய வானூர்தி நிலையம் (Old Airport) என்றும்; சுங்கை பீசி வானூர்தி தளம் (Sungai Besi Air Base) என்றும் அழைப்பது உண்டு. மலேசியாவில் கட்டப்பட்ட மிகப் பழைமையான வானூர்தி நிலையங்களில் இதுவும் ஒன்றாகும். 

1963 செப்டம்பர் 16-ஆம் தேதி மலேசியா எனும் கூட்டமைப்பு உருவானதும், அரச கூட்டரசு மலாயா வான்படையின் பெயர் அரச மலேசிய வான்படை என மாற்றப்பட்டது.

தரவரிசை அமைப்பு

உயர் அதிகாரிகள் 
1970-ஆம் ஆண்டில் இருந்து, அரச மலேசிய வான்படை, பழைய தரவரிசை முறையைப் பயன்படுத்தி வருகிறது.

அதிகாரிகள்

படை அமைப்பு

வான்படை தளங்கள்

 பட்டர்வொர்த் இராணுவ வானூர்தி நிலையம், பினாங்கு RMAF Butterworth
 குவாந்தான், பகாங் RMAF Kuantan
 கோங் கெடாக், கிளாந்தான் RMAF Gong Kedak
 லபுவான், சபா RMAF Labuan
 சுங்கை பீசி RMAF Kuala Lumpur
  சுபாங், சிலாங்கூர் RMAF Subang
 கூச்சிங், சரவாக் RMAF Kuching
 அலோர் ஸ்டார், கெடா (RMAF Alor Setar) (வான்படை அகாடமி)
 ஈப்போ, பேராக் (RMAF Ipoh) (வான்படை பள்ளி)
 புக்கிட் லுஞ்சு, ஜொகூர் (RMAF Bukit Lunchu) (கட்டுப்பாட்டு தகவல் மையம்)
 கின்ராரா, சிலாங்கூர் (RMAF Kinrara) (மத்திய வான்படை மருத்துவமனை)
 ஜுக்ரா, சிலாங்கூர் (RMAF Jugra) 
 புக்கிட் இபாம், பகாங் (RMAF Bukit Ibam)
 செரி சென்டாயான், நெகிரி செம்பிலான் (RMAF Sendayan) (இராணுவ நிர்வாக மையம்)

மேலும் காண்க 
 மலேசிய தற்காப்பு அமைச்சு
 மலேசிய பாதுகாப்பு படைகள்
 அரச மலேசிய கடற்படை
 மலேசிய தரைப்படை
 ஜொகூர் அரச இராணுவப் படை

மேற்கோள்கள்

மேலும் படிக்க

வெளி இணைப்புகள் 
 
 RMAF Official Website
 Malaysian Armed Forces Official Website
 Malaysian Ministry of Defence Official Website
 Scramble, Malaysian Forces Overview, Tentera Udara Diraja Malaysia (TUDM)
 Royal Malaysian Air Force Museum
 Bases and Squadrons